b'\n_START_ARTICLE_\nApa\xc5\xa1tali\xc5\xa1koji nunciat\xc5\xabra\n_START_PARAGRAPH_\nTerminas Apa\xc5\xa1tali\xc5\xa1koji nunciat\xc5\xabra \xc5\xbeymi apa\xc5\xa1tali\xc5\xa1kojo nuncijaus b\xc5\xabstin\xc4\x99 tam tikroje valstyb\xc4\x97je. Ji veikia kaip \xc5\xa0ventojo Sosto pasiuntinyb\xc4\x97 u\xc5\xbesienyje.\n_START_SECTION_\nIstorija\n_START_PARAGRAPH_\nXVI am\xc5\xbeiuje nunciat\xc5\xabros atsirado kaip nuolatin\xc4\x97s institucijos kataliki\xc5\xa1kuose dvaruose, pavyzd\xc5\xbeiui, pas Habsburgus Vienoje ir Grace bei pas Kelno kurfiurst\xc4\x85. Pirmoji nuolatin\xc4\x97 nunciat\xc5\xabra atsirado 1529 m. karaliaus Ferdinando I dvare Vienoje.\n_START_SECTION_\nTarnyba\n_START_PARAGRAPH_\nPopie\xc5\xbei\xc5\xa1kasis pasiuntinys pagal rang\xc4\x85 yra vyskupas, skiriamas popie\xc5\xbeiaus. Jis negali b\xc5\xabti vyresnis nei 75 met\xc5\xb3 am\xc5\xbeiaus. Apa\xc5\xa1tali\xc5\xa1kasis nuncijus yra diplomatinio korpuso duajenas \xe2\x80\x9ei\xc5\xa1 prigimties\xe2\x80\x9c (ex nature). Jis naudojasi politiniu imunitetu u\xc5\xbesienyje. \xc4\xae nuncij\xc5\xb3 kreipiamasi \xe2\x80\x9eJ\xc5\xabs\xc5\xb3 ekscelencija\xe2\x80\x9c._NEWLINE_Nuncijui pavaldus diplomatas vadinamas delegatu.'